Elektromobil rangi birgina tugmachani bosish bilan o‘zgaradi. Foto: BMW BMW kompaniyasi Las-Vegasdagi CES 2022 ko‘rgazmasida innovatsion bo‘yoq sxemasiga ega iX elektr krossoverini namoyish etdi. Birgina tugmachani bosish bilan BMW iX kuzovi rangi o‘zgaradi. Kompaniya shuningdek, iX M60 elektr krossoverining kuchaytirilgan versiyasini taqdim etdi. Elektromobilning motori quvvati 619 ot kuchiga teng. U 3,8 soniya ichida tezligini soatiga 100 kilometrga yetkaza oladi.